අළුත්ගම හා බේරුවල සිදුවීමට අදාළව හානී සිදුවූවන්ට කඩිනමින් වන්දි ලබාදීමට රජය පියවර ගන්නා බව අගමැති දී මූ ජයරත්න මහතා පාර්ලිමේන්තුවේදී ඊයේ (10) ප්‍රකාශ කළේය.ඒ පිළිබඳ තක්සේරුවක් ග්‍රාම නිලධාරී, ප්‍රාදේශීය ලේකම් හරහා ලබා ගෙන ඇති අතර වන්දි ගෙවීමේ ඉදිරි කටයුතු දිස්ත්‍රික් ලේකම් කාර්යාලය මඟින් සිදු කරන බවත් දි.මු. ජයරත්න මහතා පැවසීය.අග්‍රාමාත්‍යවරයා මේ බව පැවසුවේ විපක්ෂ නායක රනිල් වික්‍රමසිංහ මහතා විසින් ස්ථාවර නියෝග 23(2) යටතේ කරන ලද ප්‍රකාශයකට පිළිතුරු දෙමිනි.මේ සිදු වූ අලාභහානිවල වන්දි ප්‍රතිපූර්ණයට රුපියල් මිලියන 200ක් වෙන් කර ඇති බවත් බොහෝ දෙනාගේ රැකියා නැති වූ නිසා කර්මාන්ත ඉදිකිරීමට කඩිනමින් පියවර ගනු ඇති බවත් හෙතෙම ප්‍රකාශ කෙළේය.